Sajonara Zecubó Sensei

Sajonara Zecubó Sensei (; ) je japonská manga séria od autora Kódži Kumetu. Začala sa vydávať v roku 2005 v japonskom chlapčenskom manga týždenníku Weekly Shonen Magazine. Doposiaľ vyšlo 14 zväzkov.

V roku 2007 sa odvysielalo aj 12 epizód rovnomenného anime seriálu v televízii TV Kanagawa. V tomto roku sa vysielalo 13 epizód druhej série, ktorá niesla názov Zoku Sajonara Zecubó Sensei. Objavili sa tiež tri diely OVA s názvom Goku Sajonara Zecubó Sensei.

 Príbeh 

Príbeh sa odohráva v súčasnom Japonsku. Veľmi pesimisticky naladený muž Nozomu Itošiki sa pokúsi v parku obesiť na jednej Sakure. O kúsok ďalej sa z jari raduje veľmi optimisticky naladené dievča Kafuka. Keď uvidí Nozomuho, snaží sa ho zachrániť, i keď mu skôr ublíži. Keď Nozomu spadne na zem, tí dvaja sa spoznajú. Kafuka začne Nozomuho volať menom Ružový Dozorca (jap.: 桃色係長, Momoiro Kakaričó; ). Neskôr vysvitne, že Nozomu je nový učiteľ v škole, kde študuje Kafuka a stane sa tiež jej triednym učiteľom. Ako bude seriál postupovať, budú sa postupne odhaľovať ďalšie postavy Nozomuho triedy.

Všetky epizódy sú vtipne spracované a veľmi často sa tu objavujú paródie na známych ľudí, relácie alebo iné anime. Pre zahraničného diváka sú mnohé vtipy však väčšinou nepochopiteľné. Zvláštnosťou je aj veľmi často sa objavujúca režisérova hlava (Akijuki Šinbo). Pri etči scénach sa používa ako cenzúra, inde napríklad ako školský zvon.

 Externé odkazy 
 oficiálna stránka mangy  
 oficiálna stránka anime 
 anidb.net 

Kategória:Anime
Kategória:Anime OVA
Kategória:Anime seriály
Kategória:Anime z roku 2007
Kategória:Anime z roku 2008
Kategória:Manga